Šis pasiūlymas turi būti aiškinamas kartu su Europos Parlamento ir Tarybos direktyvos, kuria sukuriamas Europos elektroninių ryšių kodeksas (toliau – Direktyva), pasiūlymu. Tuo pasiūlymu EERRI patikimos papildomos užduotys, padėsiančios užtikrinti nuoseklų reguliavimo sistemos įgyvendinimą. Tai savo ruožtu visoje Sąjungoje paskatintų elektroninių ryšių rinkos plėtrą. Be to, EERRI taip pat padėtų skatinti prieigą prie itin didelio pralaidumo duomenų perdavimo tinklų ir jį diegti, skatinti konkurenciją elektroninių ryšių tinklų ir paslaugų teikimo srityje ir užtikrinti Sąjungos piliečių interesų apsaugą. Šiuo pasiūlymu siekiama sustiprinti EERRI institucinį vaidmenį ir patobulinti jos valdymo struktūrą – ji taps agentūra, kad būtų labiau pritaikyta vykdyti ateityje jai patikėtas užduotis.

Be to, pasiūlymu siekiama, kad EERRI taptų Sąjungos decentralizuota agentūra, o jos veikla priderinama prie Bendro požiūrio principų.

Kalbant apie EERRI biuro, kaip Sąjungos agentūros, tikslų suderinimą su dabartiniais Sąjungos prioritetais, įvertinime padaryta išvada, kad padėdamas EERRI, t. y. vykdydamas savo dabartines funkcijas, EERRI biuras turėtų galiausiai prisidėti prie bendrosios rinkos plėtros ir nuoseklaus taisyklių taikymo. Nepaisant to, padėti yra unikali, nes agentūra buvo įsteigta vien tik tam, kad padėtų kitai įstaigai, sukurtai pagal Sąjungos teisę. Tai kelia tam tikrų problemų, nes, nepaisant to, kad EERRI biuras vykdo santykinai nedaug funkcijų, jis turi laikytis tų pačių išsamių taisyklių, kurios taikomos visoms Sąjungos decentralizuotoms agentūroms (finansinių, su darbuotojais susijusių, įgyvendinimo taisyklių, pirkimo, ataskaitų teikimo ir t. t.).

Veiksmingumas. Per viešas konsultacijas telekomunikacijų sistemos persvarstymo sulaukta įvairių nuomonių apie EERRI vaidmens siekiant nuoseklių rezultatų veiksmingumą. Kai kurie suinteresuotieji subjektai EERRI nepriklausomas technines konsultacijas ir jos vaidmenį rinkos peržiūros procese vertina palankiai. Kiti mano, kad dėl savo struktūros, t. y. dėl to, kad tai – NRI grupė, neturinti juridinio asmens statuso, EERRI neturi itin daug paskatų siekti vidaus rinkos tikslų; priešingai – ji labiau skatinama siekti atskirų ar kolektyvinių jos nacionalinių narių tikslų. Respondentų teigimu, EERI turėjo veikti aktyviau, kai buvo sprendžiami svarbiausi klausimai. Jie taip pat teigia, kad dėl dabartinės institucinės struktūros EERRI dažnai renkasi didesnį lankstumą arba mažiausią bendrą vardiklį, o ne nustato bendrajai rinkai skirtą suderintą metodą.

Komisija atliko ex post vertinimą (REFIT), per kurį įvertino EERRI reglamento ir kitų reguliavimo sistemos dalių veiksmingumą, efektyvumą, aktualumą, nuoseklumą ir ES pridėtinę vertę. Buvo nustatytos sritys, kuriose nenukrypstant nuo jų tikslų galimas supaprastinimas. Pagal Reglamento (EB) Nr. 1211/2009 15 straipsnį 2012–2013 m. buvo atliktas ankstesnis EERRI ir Biuro vertinimas. Jo rezultatai buvo įtraukti į ex post vertinimą.

institucinė struktūra ir valdymas.

Konsultacijos buvo plataus masto ir išsamios, išsamių atsakymų pateikė vartotojai, elektroninių ryšių tinklų ir paslaugų teikėjai, nacionalinės ir ES operatorių asociacijos, pilietinės visuomenės organizacijos, transliuotojai, technologijų teikėjai, internetinių ir kompiuterinio ryšio paslaugų teikėjai, įmonės, priklausomos nuo ryšio, ir platesnės skaitmeninės ekonomikos subjektai, visų lygmenų nacionalinės valdžios institucijos, nacionalinės reguliavimo institucijos ir kiti suinteresuotieji subjektai. Gauti suinteresuotųjų subjektų, kuriems ši politika daro poveikį, kurie turi ją įgyvendinti ir kurie turi su šia politika susijusių interesų, atsakymai. Paskelbus konsultacijas, visų valstybių narių ir Sąjungai nepriklausančių valstybių suinteresuotieji subjektai internetu iš viso pateikė 244 atsakymus. Įpusėjus konsultacijoms 2015 m. lapkričio 11 d. įvyko viešas svarstymas.

Be viešų konsultacijų, EERRI pati prisidėjo prie vertinimo ir peržiūros proceso ir savo nuomonę paskelbė 2015 m. gruodžio mėn.. Radijo spektro politikos grupė taip pat pateikė savo nuomonę apie Bendrosios skaitmeninės rinkos strategiją ir sistemos peržiūrą.

Per konsultacijas išryškėjo toliau nurodytos tendencijos.

Laikoma, kad galimybė patikimai prisijungti prie tinklo yra būtina bendrosios skaitmeninės rinkos sukūrimo sąlyga. Daugelis respondentų pabrėžė, kad reikalingos politikos priemonės ir galbūt reikia pakeisti esamą politiką bei reguliavimo priemones, kad atsižvelgiant į ateities poreikius būtų remiamas infrastruktūros diegimas.

Dalis respondentų teigė, kad esama reguliavimo sistema nėra labai naudinga vidaus rinkai. Vyrauja bendra nuomonė, kad reguliavimo sistemą reikia pritaikyti prie esamos rinkos dinamikos. Nepaisant to, dauguma respondentų pripažino, kad telekomunikacijų rinkų liberalizavimas turėjo teigiamos įtakos, ypač kai kalbama apie naudą galutiniams paslaugų gavėjams ir konkurenciją daugelyje nacionalinių rinkų.

Kalbant apie radijo spektrą, respondentai pripažino jungimosi belaidžiu ryšiu ir belaidžio plačiajuosčio ryšio svarbą. Apskritai, pramonė, kuri palaiko labiau suderintą požiūrį, siekia daugiau tikrumo dėl investicijų ir galimybių visoje Sąjungoje kurti naujas judriojo ir belaidžio ryšio, įskaitant 5G ryšį, sistemas.

Nors plačiai pripažįstamas nuolatinis NRI ir radijo spektro valdymo institucijų vaidmuo, beveik pusė visų respondentų pabrėžė, kad reikėtų pritaikyti institucinę struktūrą Sąjungos lygmeniu siekiant užtikrinti didesnį teisinį tikrumą ir didesnę atskaitomybę. Jie pasisako už šiuos pokyčius:

užtikrinti aiškesnį skirtingų institucijų įgaliojimų pasidalijimą (kad būtų išvengta dubliavimosi),

taip pat, kad institucijos būtų politiškai ir teisiškai atskaitingos už savo priimamus sprendimus,

o sprendimų priėmimas būtų skaidresnis (aktyviau dalyvautų suinteresuotieji subjektai).

Vykstant vertinimo procesui Komisija taip pat užsakė atlikti kelis tyrimus. Taip pat vyko vieši praktiniai seminarai, kuriuose suinteresuotieji subjektai galėjo pateikti pastabų ir atsiliepimų apie vykdomą vertinimą.

2016 m. balandžio 6 d. buvo surengtas praktinis seminaras, kad būtų patvirtintos WIK, IDATE ir „Deloitte“ atlikto tyrimo „Regulatory, in particular access, regimes for network investments models in Europe“ („SMART 2015/0002“) preliminarios išvados.

2016 m. gegužės 2 d. buvo surengtas praktinis seminaras, kad būtų patvirtintos WIK, CRIDS ir „Cullen“ atlikto tyrimo „Substantive issues for review in the areas of market entry, management of scarce resources and general end-user issues“ („SMART 2015/0003“) preliminarios išvados.

•Tiriamųjų duomenų rinkimas ir naudojimas

Komisija pasinaudojo šiomis išorės ekspertų rekomendacijomis:

– kitų ES institucijų, visų pirma, Europos Parlamento ir Europos Vadovų Tarybos pateiktomis politikos rekomendacijomis;

– trimis peržiūros tyrimais:

–„Support for the preparation of the impact assessment accompanying the review of the regulatory framework for e-communications“ („SMART 2015/0005“);

–„Regulatory, in particular access, regimes for network investment models in Europe“ („SMART 2015/0002“);